《青玉案 即席赋赠友言别》
清代·商景兰

一帘萧飒梧桐雨。秋色与人归去。花底双樽留薄暮。

云深千里，雁来寒度。客有愁无数。

片帆明日东皋路。送别恨重重烟树。越水吴山知何处。

舞移灯影，筝调弦柱。且尽杯中趣。

作者简介：商景兰（1605～1676），字媚生，会稽（今浙江绍兴）人。明兵部尚书商周祚长女，抗清名臣祁彪佳妻。明末清初诗人，德才兼备，能书善画。其妹商景徽亦工诗。著有《锦囊集》（旧名《香奁集》），收诗六十七首、词九十四首、补遗诗三首、遗文一篇。陈维崧《妇人集》评曰：“会稽商夫人，以名德重一时......故玉树金闺，无不能咏，当世题目贤媛以夫人为冠。” 《幼学琼林》女子篇：“伯商仲商，时称越秀；德蓉德蕙，辉映祁家。”